BAADA ya kufunga bao moja kwenye mchezo wa Ligi Kuu England jana dhidi ya Manchester City, straika wa Tottenham Hotspur, Harry Kane ameweka rekodi ya kuwa mfungaji bora wa muda wote wa Spurs na kumfunika mkongwe wa timu hiyo Jimmy Greaves.

Bao hilo la jana lilikuwa ni la 267 kwa Kane na akaivunja rekodi ya Jimmy iliyodumu kwa miaka 50 katika historia ya klabu hiyo. Ameweka rekodi hiyo katika mechi 416 alizocheza tofauti na Greaves ambaye alifunga mabao 266 katika mechi 376.